作者：冯取洽
词牌/韵律：贺新郎

paragraphs: 往事休寻访。
幸老来、筋力差强，未须扶杖。
收脚八风波外立，一片虚空荡荡。
误寿者、本来无相。
今日不知何日也，便戊申、重见何须赏。
大梦曲，此时唱。
团栾儿女溪堂上。
且一觞、一咏陶然，此情堪畅。
漫说神仙华屋好，缥缈峤壶蓬阆。
这浮幻、也难凭仗。
何似熏风来岁岁，蔼一家、和气如春酿。
婚嫁了，尽闲放。